CELEX: C2006/165/18
Language: da
Date: 2006-07-15 00:00:00
Title: Sag C-286/05: Domstolens dom (Fjerde Afdeling) af  4. maj 2006  — Reinhold Haug mod Land Baden-Württemberg (anmodning om præjudiciel afgørelse fra Verwaltungsgerichtshof Baden-Württemberg, Tyskland) (Beskyttelse af De Europæiske Fællesskabers finansielle interesser — forordning (EF, Euratom) nr. 2988/95 — tilbagebetaling af fællesskabsstøtte — virkning med tilbagevirkende kraft af mindre strenge administrative sanktioner)

15.7.2006   
            
            
               DA
            
            
               Den Europæiske Unions Tidende
            
            
               C 165/11
            
         Domstolens dom (Fjerde Afdeling) af 4. maj 2006 — Reinhold Haug mod Land Baden-Württemberg (anmodning om præjudiciel afgørelse fra Verwaltungsgerichtshof Baden-Württemberg, Tyskland)
   (Sag C-286/05) (1)
   
   (Beskyttelse af De Europæiske Fællesskabers finansielle interesser - forordning (EF, Euratom) nr. 2988/95 - tilbagebetaling af fællesskabsstøtte - virkning med tilbagevirkende kraft af mindre strenge administrative sanktioner)
   (2006/C 165/18)
   Processprog: tysk
   Den forelæggende ret
   Verwaltungsgerichtshof Baden-Württemberg
   Parter i hovedsagen
   
      Sagsøger: Reinhold Haug
   
      Sagsøgt: Land Baden-Württemberg
   Sagens genstand
   Anmodning om præjudiciel afgørelse — Verwaltungsgerichtshof Baden-Württemberg — fortolkning af artikel 2, stk. 2, andet punktum, artikel 2, stk. 4 og 5, og artikel 5, stk. 1, i Rådets forordning (EF, Euratom) nr. 2988/95 af 18. december 1995 om beskyttelse af De Europæiske Fællesskabers finansielle interesser (EFT L 312, s. 1), samt artikel 31, stk. 3, i Kommissionens forordning (EF) nr. 2419/2001 af 11. december 2001 om gennemførelsesbestemmelser for det integrerede system for forvaltning og kontrol af visse EF-støtteordninger, der indførtes ved Rådets forordning (EØF) nr. 3508/92 (EFT L 327, s. 11) — tilbagevirkende anvendelse af en mindre streng regel — begreberne »administrativ foranstaltning«og »administrativ sanktion« — tilbagebetaling af en med urette oppebåret »areal«-støtte
   Konklusion
   Artikel 2, stk. 2, andet punktum, i Rådets forordning (EF, Euratom) nr. 2988/95 af 18. december 1995 om beskyttelse af De Europæiske Fællesskabers finansielle interesser finder ikke anvendelse, når der efter at være konstateret en overskridelse på mere end 20 % af det fastslåede areal i den forstand, hvori udtrykket er anvendt i artikel 9, stk. 2, i Kommissionens forordning (EØF) nr. 3887/92 af 23. december 1992 om gennemførelsesbestemmelser for det integrerede system for forvaltning og kontrol af visse EF- støtteordninger, stilles krav om tilbagebetaling af det samlede beløb, der oprindeligt er blevet ydet som fællesskabsstøtte, med tillæg af renter, selv om vedkommende erhvervsdrivende gør gældende, at denne støtte burde være genstand for en mindre tilbagebetaling i medfør af artikel 31, stk. 3, i Kommissionens forordning (EF) nr. 2419/2001 af 11. december 2001 om gennemførelsesbestemmelser for det integrerede system for forvaltning og kontrol af visse EF-støtteordninger, der indførtes ved Rådets forordning (EØF) nr. 3508/92.
   
      (1)  EUT C 229 af 17.5.2005.